### NN 26/2026 (13.3.2026.), Metodologija utvrđivanja iznosa tarifnih stavki za distribuciju toplinske energije

HRVATSKA ENERGETSKA REGULATORNA AGENCIJA

300

Na temelju članka 11. stavka 1. točke 9. Zakona o regulaciji energetskih djelatnosti (»Narodne novine«, broj 120/12 i 68/18), Hrvatska energetska regulatorna agencija je na sjednici Upravnog vijeća održanoj 12. ožujka 2026. godine, donijela

METODOLOGIJU

UTVRĐIVANJA IZNOSA TARIFNIH STAVKI ZA DISTRIBUCIJU TOPLINSKE ENERGIJE

I. OPĆE ODREDBE

Članak 1.

(1) Ovom Metodologijom utvrđivanja iznosa tarifnih stavki za distribuciju toplinske energije (u daljnjem tekstu: Metodologija) utvrđuju se:

– model regulacije energetske djelatnosti distribucije toplinske energije,

– formula i elementi za izračun dozvoljenog prihoda distributera toplinske energije,

– tarifne grupe, tarifni modeli i tarifne stavke,

– način, elementi i kriteriji za izračun iznosa tarifnih stavki te očekivanog ukupnog prihoda distributera toplinske energije,

– postupak podnošenja zahtjeva za određivanje, odnosno promjenu iznosa tarifnih stavki.

(2) Ova Metodologija ne odnosi se na distribuciju toplinske energije za pretežito poslovnu upotrebu.

Članak 2.

(1) Izrazi koji se koriste u ovoj Metodologiji imaju značenja utvrđena zakonima kojima se uređuje energetski sektor, regulacija energetskih djelatnosti i tržište toplinske energije, kao i propisima donesenim na temelju tih zakona.

(2) U ovoj Metodologiji koriste se i izrazi koji u smislu ove Metodologije imaju sljedeće značenje:

– bazna godina – kalendarska godina koja prethodi regulacijskoj godini; označava se kao t-1,

– referentna kamatna stopa – prosječna kamatna stopa kreditnih institucija na dugoročne kredite u eurima odobrene nefinancijskim društvima u Republici Hrvatskoj, u posljednjih 12 mjeseci, prema podacima Hrvatske narodne banke.

– regulacijska godina – kalendarska godina u kojoj distributer toplinske energije podnosi zahtjev za određivanje, odnosno promjenu iznosa tarifnih stavki za obavljanje energetske djelatnosti distribucije toplinske energije; označava se kao t,

– tarifna grupa – kategorija potrošnje, odnosno grupa potrošača toplinske energije sličnih karakteristika potrošnje; označava se kao Tg,

– tarifni model – model obračuna potrošnje toplinske energije; označava se kao TM,

– tarifna stavka – jedinična cijena u eurima koja se odnosi na preuzetu/isporučenu toplinsku energiju ili snagu za energetsku djelatnost distribucije toplinske energije unutar određene tarifne grupe, ovisno o tarifnom modelu; označava se kao Ts,

II. ZNAČAJKE METODOLOGIJE

Članak 3.

Metoda regulacije koja se primjenjuje u ovoj Metodologiji je metoda priznatih troškova.

Članak 4.

Ovom Metodologijom osigurava se primjena načela »energetska učinkovitost na prvom mjestu« te se uzima u obzir troškovna učinkovitost, učinkovitost sustava i sigurnost opskrbe te integracija tržišta, uz istodobnu zaštitu klimatskih ciljeva i održivosti.

Članak 5.

(1) Regulacija dozvoljenog prihoda ima za cilj da se:

– osigura primjena načela razvidnosti, objektivnosti i nediskriminacije,

– osiguraju uvjeti za kontinuirano uspješno poslovanje distributera toplinske energije,

– osigura razvoj distributera toplinske energije regulacijom koja je zasnovana na motivaciji za povećanje produktivnosti i učinkovitosti poslovanja,

– osigura kvaliteta usluge distributera toplinske energije,

– spriječi mogućnost zlouporabe monopolističkog ponašanja distributera toplinske energije,

– zaštite krajnji kupci toplinske energije kroz osiguravanje pouzdane i kvalitetne opskrbe toplinskom energijom,

– osigurava primjena energetske učinkovitosti,

– smanji onečišćenje okoliša.

(2) Dozvoljeni prihod utvrđuje se za regulacijsku godinu.

III. ELEMENTI ZA ODREĐIVANJE DOZVOLJENOG PRIHODA

Članak 6.

(1) Dozvoljeni prihod distributera toplinske energije treba pokriti opravdane troškove poslovanja za obavljanje energetske djelatnosti distribucije toplinske energije te osigurati prinos od reguliranih sredstava.

(2) Dozvoljeni prihod distributera toplinske energije izračunava se prema formuli:

|  |  |
| --- | --- |
| DPt = OPEXt + TGt + At + PROt – Pprikt | (EUR) |

gdje je:

|  |  |  |
| --- | --- | --- |
| DPt | – | dozvoljeni prihod u regulacijskoj godini t (EUR), |
| OPEXt | – | operativni troškovi poslovanja u regulacijskoj godini t (EUR), |
| TGt | – | troškovi gubitaka u distribucijskoj mreži u regulacijskoj godini t (EUR), |
| At | – | amortizacija reguliranih sredstava u regulacijskoj godini t (EUR), |
| PROt | – | prinos od reguliranih sredstava u regulacijskoj godini t (EUR) |
| Pprikt | – | prihodi od naknade za priključenje i/ili povećanje priključne snage na distribucijskoj mreži u regulacijskoj godini t (EUR) |

Operativni troškovi poslovanja OPEXt

Članak 7.

(1) Operativni troškovi poslovanja predstavljaju opravdane troškove poslovanja za obavljanje energetske djelatnosti distribucije toplinske energije i obuhvaćaju:

a) materijalne troškove,

b) troškove usluga (ostale vanjske troškove),

c) troškove osoblja,

d) ostale troškove poslovanja,

e) troškove vrijednosnog usklađivanja,

f) troškove rezerviranja,

g) ostale poslovne rashode.

(2) Operativni troškovi poslovanja ne uključuju trošak amortizacije te ne uključuju troškove nabave toplinske energije za pokriće dozvoljenih gubitaka u distribucijskoj mreži koji iznose najviše do 10 % od ukupno preuzete toplinske energije na ulazu u vrelovodnu/toplovodnu distribucijsku mrežu, odnosno najviše do 18 % od ukupno preuzete toplinske energije na ulazu u parovodnu distribucijsku mrežu.

(3) Gubici toplinske energije u distribucijskoj mreži za regulacijsku godinu izračunavaju se kao razlika između izmjerene preuzete toplinske energije u baznoj godini na mjestima razgraničenja između proizvođača i distributera toplinske energije, odnosno na ulazu u distribucijsku mrežu, i isporučene toplinske energije u baznoj godini na mjestima razgraničenja između distributera toplinske energije i opskrbljivača toplinskom energijom, odnosno na izlazu iz distribucijske mreže.

(4) Iznimno od stavka 2. ovoga članka, Agencija može odobriti i veće gubitke u distribucijskoj mreži, uzevši u obzir specifičnost uvjeta poslovanja i karakteristike distribucijske mreže, pri čemu je distributer toplinske energije dužan Agenciji dostaviti operativni plan za smanjenje gubitaka u distribucijskoj mreži s određenom vremenskom dinamikom koji je provediv u razumnom roku.

(5) Nabavna cijena toplinske energije za pokriće gubitaka u distribucijskoj mreži od proizvođača toplinske energije koji proizvodnju toplinske energije obavlja kao javnu uslugu određuje se na temelju Metodologije utvrđivanja iznosa tarifnih stavki za proizvodnju toplinske energije, a nabavna cijena toplinske energije za pokriće gubitaka u distribucijskoj mreži od proizvođača toplinske energije koji proizvodnju toplinske energije obavlja kao tržišnu djelatnost određuje se kao prosječna ponderirana cijena energije za tri mjeseca koji prethode mjesecu podnošenja zahtjeva za određivanje, odnosno promjenu iznosa tarifnih stavki.

(6) Operativni troškovi poslovanja ne uključuju troškove za obavljanje energetske djelatnosti distribucije toplinske energije koje Agencija smatra neopravdanima.

(7) Neopravdani operativni troškovi poslovanja koji ne ulaze u dozvoljeni prihod distributera toplinske energije su sljedeći:

− trošak nabave toplinske energije za pokriće gubitaka u distribucijskoj mreži u iznosu koji prelazi umnožak dozvoljenih gubitaka toplinske energije iz stavka 2. ili 4. ovoga članka i opravdane nabavne cijene toplinske energije,

− trošak zakupnine/najamnine za korištenje distribucijske mreže koja nije u vlasništvu distributera toplinske energije, u iznosu koji prelazi zbroj opravdanog troška amortizacije i prinosa od reguliranih sredstava koji bi se u skladu s ovom Metodologijom obračunavali da je distribucijska mreža dio reguliranih sredstava distributera toplinske energije,

− troškovi poslovanja, u ukupnom iznosu koji prelazi 1,5% od ukupnih poslovnih prihoda distributera toplinske energije od obavljanja energetske djelatnosti distribucije toplinske energije i to:

– usluge promidžbe, sponzorstva i troškovi sajmova,

– troškovi reprezentacije, interne reprezentacije i promidžbe,

– prigodne i godišnje nagrade članovima uprave,

– troškovi premija životnog osiguranja,

– vrijednosno usklađenje,

– rezerviranja,

– donacije,

– kazne, penali, naknade štete i troškovi iz ugovora i

– rashodi – otpisi materijalne i nematerijalne imovine, ukoliko se ista imovina zamjenjuje novom imovinom koja se unosi u regulirana sredstva.

(8) Na temelju analize operativnih troškova poslovanja i analize istovrsnih troškova poslovanja distributera toplinske energije, kao i na temelju usporedne analize troškova i učinkovitosti poslovanja distributera toplinske energije u okruženju, Agencija kao neopravdane može utvrditi i djelomični i/ili cjelokupni iznos pojedinih operativnih troškova poslovanja.

(9) Iznos operativnih troškova poslovanja za regulacijsku godinu t utvrđuje se kako slijedi:

|  |  |
| --- | --- |
| OPEXt= OPEXt-1 ∙ (1 + It) ∙ (1-X) | (EUR) |

gdje je:

|  |  |  |
| --- | --- | --- |
| OPEXt | – | operativni troškovi poslovanja u regulacijskoj godini t (EUR), |
| OPEXt-1 | – | operativni troškovi poslovanja u baznoj godini t-1 (EUR), |
| It | – | planirani indeks potrošačkih cijena u regulacijskoj godini t na temelju službenih podataka Vlade Republike Hrvatske, |
| X | – | koeficijent učinkovitosti (0 ≤ X < 1). |

(10) Koeficijent učinkovitosti jednak je nuli sve dok Agencija ne odredi drugu vrijednost na temelju provedene analize poslovanja distributera toplinske energije.

Amortizacija reguliranih sredstava At

Članak 8.

(1) Troškovi amortizacije reguliranih sredstava ne uključuju amortizaciju bespovratno dobivenih sredstava i sredstava primljenih bez naknade.

(2) Obračun amortizacije reguliranih sredstava vrši se linearnom metodom primjenom godišnjih stopa amortizacije utvrđenih prema očekivanom vijeku korištenja sredstava, prema načelima računovodstvenih standarda.

(3) Osnovica obračuna amortizacije je knjigovodstvena nabavna vrijednost regulirane dugotrajne imovine, koja na zadnji dan regulacijske godine ima sadašnju knjigovodstvenu vrijednost.

Prinos od reguliranih sredstava PROt

Članak 9.

(1) Prinos od reguliranih sredstava u regulacijskoj godini izračunava se prema formuli:

|  |  |
| --- | --- |
| PROt = ROpros · WACC | (EUR) |

gdje je:

|  |  |  |
| --- | --- | --- |
| PROt | – | prinos od reguliranih sredstava u regulacijskoj godini t (EUR), |
| ROpros | – | prosječni iznos reguliranih sredstava (EUR), |
| WACC | – | ponderirani prosječni trošak kapitala prije oporezivanja (%). |

(2) Prosječni iznos reguliranih sredstava izračunava se prema formuli:

![](/files/_web/sluzbeni-dio/2026/134528/images/7752.jpg)

gdje je:

|  |  |  |
| --- | --- | --- |
| ROpros | – | prosječni iznos reguliranih sredstava (EUR), |
| ROpoč | – | vrijednost reguliranih sredstava na početku regulacijske godine t (EUR), |
| ROkraj | – | vrijednost reguliranih sredstava na kraju regulacijske godine t (EUR). |

(3) Vrijednost reguliranih sredstava na početku regulacijske godine koja su u funkciji obavljanja energetske djelatnosti distribucije toplinske energije uključuje:

− sadašnju knjigovodstvenu vrijednost regulirane dugotrajne materijalne imovine u uporabi iz poslovnih knjiga distributera toplinske energije na zadnji dan bazne godine,

− sadašnju knjigovodstvenu vrijednosti regulirane dugotrajne nematerijalne imovine u uporabi iz poslovnih knjiga distributera toplinske energije na zadnji dan bazne godine,

− umanjenje za bespovratno dobivena sredstva kojima se financira razvoj distribucijske mreže,

− umanjenje za sredstva primljena bez naknade.

(4) Vrijednost reguliranih sredstava na kraju regulacijske godine određuje se prema formuli:

|  |  |
| --- | --- |
| ROkraj = ROpoč + NI – Sbesp – At – OR | (EUR) |

gdje je:

|  |  |  |
| --- | --- | --- |
| ROkraj | – | vrijednost reguliranih sredstava na kraju regulacijske godine t (EUR), |
| ROpoč | – | vrijednost reguliranih sredstava na početku regulacijske godine t (EUR), |
| NI | – | vrijednost novih investicija u distribucijsku mrežu koje će biti stavljene u uporabu u regulacijskoj godini t (EUR), |
| Sbesp | – | vrijednost bespovratno dobivenih sredstava i sredstava primljenih bez naknade u regulacijskoj godini t (EUR), |
| At | – | amortizacija reguliranih sredstava u regulacijskoj godini t koja ne uključuje amortizaciju bespovratno dobivenih sredstava i sredstava primljenih bez naknade u regulacijskoj godini t (EUR), |
| OR | – | otuđena i rashodovana sredstva u regulacijskoj godini t (EUR). |

(5) Ponderirani prosječni trošak kapitala izračunava se prema formuli:

![](/files/_web/sluzbeni-dio/2026/134528/images/7714.jpg)

gdje je:

|  |  |  |
| --- | --- | --- |
| WACC | – | ponderirani prosječni trošak kapitala prije oporezivanja (%), |
| re | – | stopa povrata na vlasnički kapital (%), |
| P | – | stopa poreza na dobit (%), |
| E/(E + D) | – | udio vlasničkog kapitala u ukupnom kapitalu (%), |
| rd | – | stopa povrata na dužnički kapital (%), |
| D/(E + D) | – | udio dužničkog kapitala u ukupnom kapitalu (%). |

(6) Kao ciljani udio u strukturi kapitala za izračun iznosa ponderiranog prosječnog troška kapitala propisuje se udio vlasničkog kapitala u iznosu od 50 % i udio dužničkog kapitala u iznosu od 50 %.

(7) Stopa povrata na vlasnički kapital (re) određuje se primjenom modela oslonjenog na trošak dugotrajnih ulaganja (CAPM – Capital Asset Pricing Model), prema formuli:

|  |  |
| --- | --- |
| re = rf + β ∙ (rm – rf) | (%) |

gdje je:

|  |  |  |
| --- | --- | --- |
| re | – | stopa povrata na vlasnički kapital (%), |
| rf | – | nerizična stopa povrata (%), |
| β | – | koeficijent varijabilnosti prinosa dionica distributera toplinske energije u odnosu na prosječnu varijabilnost prinosa tržišnog portfelja, |
| rm – rf | – | premija za tržišni rizik (%). |

(8) Nerizična stopa povrata (rf) utvrđuje se na temelju prosječne nominalne kamatne stope zadnje tri emisije obveznica s dospijećem od deset ili više godina izdanih od strane Republike Hrvatske.

(9) Koeficijent varijabilnosti prinosa dionica distributera toplinske energije u odnosu na prosječnu varijabilnost prinosa tržišnog portfelja (β) odražava stupanj rizika investiranja u energetsku djelatnost distribucije toplinske energije u odnosu na rizik investiranja na tržištu, a može se utvrditi na temelju usporedne analize koeficijenata varijabilnosti prinosa dionica operatora plinske infrastrukture primijenjenih u regulatornim mehanizmima europskih zemalja, na temelju javno dostupnih podataka.

(10) Premija za tržišni rizik (rm-rf) odražava dodatni prinos investitora iznad nerizične stope povrata za preuzimanje rizika investiranja na tržištu kapitala, a utvrđuje se na temelju javno dostupnih podataka iz mjerodavnih međunarodnih studija i baza podataka.

(11) Stopa povrata na dužnički kapital (rd) jednaka je iznosu referentne kamatne stope.

IV. TARIFNE GRUPE, TARIFNI MODELI I TARIFNE STAVKE

Članak 10.

(1) Tarifne grupe, tarifni modeli i tarifne stavke iskazuju se u Tablici tarifnih stavki, kako slijedi:

|  |  |  |  |  |
| --- | --- | --- | --- | --- |
| Tarifne grupe (Tg) | Tarifni modeli (TM) | | Tarifne stavke (Ts) | |
| Energija | Snaga |
| Tg1 – Kućanstva | TM1 | Vrela/topla voda | Ts11  (EUR/kWh) | Ts12  (EUR/kW/mj) |
| Tg2 – Industrija i poslovni potrošači | TM2 | Vrela/topla voda | Ts21  (EUR/kWh) | Ts22  (EUR/kW/mj) |
| TM3 | Tehnološka para | Ts31  (EUR/t) | Ts32  (EUR/t/h/mj) |

(2) Iznos tarifne stavke za energiju i iznos tarifne stavke za snagu zaokružuju se na četiri decimale.

Članak 11.

Distributer toplinske energije dužan je predložiti iznos tarifnih stavki na temelju razvidnog i utemeljenog izračuna, uz uvjet da očekivani ukupni prihod u regulacijskoj godini, izračunat primjenom formule iz članka 12. ove Metodologije, ne prelazi regulirani dozvoljeni prihod distributera toplinske energije u regulacijskoj godini koji je određen ovom Metodologijom (UP ≤ DPt).

V. OČEKIVANI UKUPNI PRIHOD

Članak 12.

Očekivani ukupni prihod u regulacijskoj godini t izračunava se prema sljedećoj formuli:

![](/files/_web/sluzbeni-dio/2026/134528/images/7660.jpg)

gdje je:

|  |  |  |
| --- | --- | --- |
| n | – | broj tarifnih modela, |
| Qi | – | količina isporučene toplinske energije u baznoj godini za pojedini tarifni model na mjestu razgraničenja između distributera toplinske energije i opskrbljivača toplinskom energijom (kWh, t), |
| Wi | – | zakupljena mjesečna snaga u baznoj godini za pojedini tarifni model energije na mjestu razgraničenja između distributera toplinske energije i opskrbljivača toplinskom energijom (kW, t/h/mj), |
| Tsi1 | – | iznos tarifne stavke za energiju za pojedini tarifni model (EUR/kWh, EUR/t), |
| Tsi2 | – | iznos tarifne stavke za snagu za pojedini tarifni model (EUR/kW/mj, EUR/t/h/mj ). |

VI. POSTUPAK PODNOŠENJA ZAHTJEVA ZA ODREĐIVANJE, ODNOSNO PROMJENU IZNOSA TARIFNIH STAVKI

Članak 13.

(1) Distributer toplinske energije podnosi Agenciji zahtjev za određivanje, odnosno promjenu iznosa tarifnih stavki (u daljnjem tekstu: zahtjev) svake treće regulacijske godine, najkasnije do 15. svibnja sukladno odredbama ove Metodologije.

(2) Distributer toplinske energije dužan je uz zahtjev iz stavka 1. ovoga članka dostaviti sljedeće:

a) popunjenu Tablicu tarifnih stavki iz članka 10. ove Metodologije,

b) postotak promjene pojedinih iznosa tarifnih stavki, u odnosu na važeće iznose,

c) razvidan i detaljan tablični prikaz izračuna očekivanog ukupnog prihoda u regulacijskoj godini koji je izračunat primjenom formule za izračun ukupnog prihoda iz članka 12. ove Metodologije, uz uvjet da taj prihod ne prelazi dozvoljeni prihod distributera toplinske energije utvrđen prema odredbama ove Metodologije,

d) financijske izvještaje na razini trgovačkog društva, ukoliko ono osim energetske djelatnosti distribucije toplinske energije obavlja i neke druge energetske i/ili neenergetske djelatnosti, za baznu godinu, ovjerene od strane ovlaštenog revizora,

e) račun dobiti i gubitka za energetsku djelatnost distribucije toplinske energije za baznu godinu, ovjeren od strane ovlaštenog revizora,

f) bilješke uz bilančne pozicije i račun dobiti i gubitka za energetsku djelatnost distribucije toplinske energije za baznu godinu propisane Odlukom o načinu i postupku vođenja razdvojenog računovodstva energetskih subjekata,

g) podatke karakteristične za tarifne modele, razvrstane po opskrbljivačima toplinskom energijom (broj kupaca toplinske energije, zakupljena snaga kupaca toplinske energije, grijana površina, izmjerena količina isporučene toplinske energije),

h) Plan razvoja distribucijske mreže, u naturalnim i financijskim pokazateljima, za regulacijsku godinu i za narednu regulacijsku godinu,

i) popunjene tablice za praćenje troškova iz Priloga 1. ove Metodologije,

j) popunjenu tablicu za izračun dozvoljenog prihoda iz Priloga 2. koji je sastavni dio ove Metodologije,

k) popunjenu tablicu iz Priloga 3. ove Metodologije,

l) popunjene tablice s podacima o preuzetoj toplinskoj energiji i zakupljenoj snazi po proizvođačima toplinske energije za sve mjesece bazne godine iz Priloga 6. koji je sastavni dio ove Metodologije,

m) popunjene tablice s podacima o isporučenoj toplinskoj energiji i zakupljenoj snazi po opskrbljivačima toplinskom energijom za sve mjesece bazne godine iz Priloga 7. koji je sastavni dio ove Metodologije,

n) ugovor o koncesiji za distribuciju toplinske energije ili ugovor o koncesiji za izgradnju distribucijske mreže,

o) ostale podatke i dokumentaciju, na zahtjev Agencije.

(3) Distributer toplinske energije koji do dana podnošenja zahtjeva nije obavljao energetsku djelatnost distribucije toplinske energije dostavlja uz zahtjev procijenjene podatke iz stavka 2. podstavka c), g), i), j), k), l) i m) ovoga članka.

(4) Dokumente koji sadrže podatke iz stavka 2. ovoga članka potpisuje odgovorna osoba distributera toplinske energije i isti moraju biti ovjereni pečatom tvrtke.

(5) Na zahtjev Agencije distributer toplinske energije dužan je dostaviti i druge podatke i informacije potrebne za određivanje iznosa tarifnih stavki te omogućiti uvid u investicijsko-tehničku dokumentaciju kod planiranja realizacije projekta izgradnje ili rekonstrukcije.

(6) Obrazac zahtjeva iz stavka 1. ovoga članka nalazi se u Prilogu 5. koji je sastavni dio ove Metodologije.

(7) Iznimno od stavka 1. ovoga članka distributer toplinske energije može podnijeti Agenciji zahtjev za određivanje, odnosno promjenu iznosa tarifnih stavki bilo koje regulacijske godine, najkasnije do 15. svibnja sukladno odredbama ove Metodologije.

(8) Za regulacijske godine u kojima nije podnio zahtjev za određivanje, odnosno promjenu iznosa tarifnih stavki distributer toplinske energije najkasnije do 15. svibnja svake godine dostavlja Agenciji podatke propisane u prilozima 1., 2., 3., 6. i 7. koji su sastavni dio ove Metodologije.

Članak 14.

(1) Uz zahtjev iz članka 13. stavka 1. ove Metodologije distributer toplinske energije dužan je Agenciji dostaviti i ovjerenu izjavu o istinitosti podataka.

(2) Obrazac izjave iz stavka 1. ovoga članka nalazi se u Prilogu 4. koji je sastavni dio ove Metodologije.

(3) Izjava iz stavka 1. ovoga članka ne odnosi se na financijske izvještaje za baznu godinu sa svim prilozima, sačinjene po međunarodnim računovodstvenim standardima i izvještaj o izvršenoj reviziji ovlaštenog neovisnog revizora.

Članak 15.

(1) Agencija će donijeti odluku o zahtjevu i istu dostaviti distributeru toplinske energije u roku od 30 dana od dana podnošenja urednog zahtjeva.

(2) Agencija može svojom odlukom samostalno odrediti iznos tarifnih stavki za distribuciju toplinske energije, uvažavajući odredbe ove Metodologije.

(3) Distributer toplinske energije je dužan javno objaviti i primijeniti nove iznose tarifnih stavki za naredni obračun cijene toplinske energije.

Članak 16.

Primjenu ove Metodologije nadzire Agencija.

VII. PRIJELAZNE I ZAVRŠNE ODREDBE

Članak 17.

Iznimno od članka 13. stavka 1. ove Metodologije, distributer toplinske energije prvi zahtjev za određivanje odnosno promjenu iznosa tarifnih stavki na temelju ove Metodologije podnosi najkasnije do 31. svibnja 2026.

Članak 18.

Postupci započeti do dana stupanja na snagu ove Metodologije nastavit će se i dovršiti prema odredbama ove Metodologije.

Članak 19.

Do dana stupanja na snagu odluke o iznosu tarifnih stavki za distribuciju toplinske energije prema odredbama ove Metodologije primjenjuju se važeće tarifne stavke prema:

– Odluci o iznosu tarifnih stavki za distribuciju toplinske energije za centralni toplinski sustav Slavonija, za energetski subjekt Brod-plin d.o.o., Tome Skalice 4, Slavonski Brod (»Narodne novine«, broj 105/14),

– Odluci o iznosu tarifnih stavki za distribuciju toplinske energije za centralne toplinske sustave Borovo Naselje i Olajnica za energetski subjekt Tehnostan d.o.o., Dr. Franje Tuđmana 23, Vukovar (»Narodne novine«, broj 105/14),

– Odluci o iznosu tarifnih stavki za distribuciju toplinske energije za centralne toplinske sustave Gornja Vežica i Vojak za energetski subjekt Energo d.o.o., Dolac 14, Rijeka (»Narodne novine«, broj 125/25),

– Odluci o iznosu tarifnih stavki za distribuciju toplinske energije za centralne toplinske sustave Zagreb, Osijek, Sisak, Velika Gorica i Samobor za energetski subjekt HEP-Toplinarstvo d.o.o., Miševečka 15/a, Zagreb (»Narodne novine«, broj 125/25) i

– Odluci o iznosu tarifnih stavki za distribuciju toplinske energije za centralni toplinski sustav Karlovac za energetski subjekt Gradska toplana d.o.o., Tina Ujevića 7, Karlovac (»Narodne novine«, broj 125/25).

Članak 20.

Danom stupanja na snagu ove Metodologije prestaje važiti Metodologija utvrđivanja iznosa tarifnih stavki za distribuciju toplinske energije (»Narodne novine«, broj 56/14).

Članak 21.

Ova Metodologija stupa na snagu prvoga dana od dana objave u »Narodnim novinama«.

Klasa: 391-35/25-01/19
 Urbroj: 371-05-26-14
 Zagreb, 12. ožujka 2026.

Predsjednik
 Upravnog vijeća
 doc. dr. sc. Nikola Vištica, v. r.

PRILOG 1.

TABLICE ZA PRAĆENJE TROŠKOVA

Tablica 1. Izračun troškova gubitaka u distribucijskoj mreži\*

|  |  |  |
| --- | --- | --- |
| R.br. | Stavke | (kWh), (t), (EUR) |
| 1. | TROŠKOVI GUBITAKA U DISTRIBUCIJSKOJ MREŽI |  |
| 1.1. | Količina toplinske energije preuzeta na ulazu u distribucijsku mrežu za tarifni model TM1 u baznoj godini t-1 (kWh) |  |
| 1.2. | Količina toplinske energije isporučena na izlazu iz distribucijske mreže za tarifni model TM1 u baznoj godini t-1 (kWh) |  |
| 1.3. | Stvarni gubici u vrelovodnoj/toplovodnoj distribucijskoj mreži (kWh) (1.1. – 1.2.) |  |
| 1.4. | Priznati gubici u vrelovodnoj/toplovodnoj distribucijskoj mreži (kWh) |  |
| 1.5. | Cijena energije za tarifni model TM1 pojedinog proizvođača toplinske energije (EUR/kWh) |  |
| 1.6. | UKUPNO (1.3. · 1.5.) |  |
| 1.7. | Količina toplinske energije preuzeta na ulazu u distribucijsku mrežu za tarifni model TM2 u baznoj godini t-1 (kWh) |  |
| 1.8. | Količina toplinske energije isporučena na izlazu iz distribucijske mreže za tarifni model TM2 u baznoj godini t-1 (kWh) |  |
| 1.9. | Stvarni gubici u vrelovodnoj/toplovodnoj distribucijskoj mreži (kWh) (1.7. – 1.8.) |  |
| 1.10. | Priznati gubici u vrelovodnoj/toplovodnoj distribucijskoj mreži (kWh) |  |
| 1.11. | Cijena energije za tarifni model TM2 pojedinog proizvođača toplinske energije (EUR/kWh) |  |
| 1.12. | UKUPNO (1.9. · 1.11.) |  |
| 1.13. | Količina toplinske energije preuzeta na ulazu u distribucijsku mrežu za tarifni model TM3 u baznoj godini t-1 (t) |  |
| 1.14. | Količina toplinske energije isporučena na izlazu iz distribucijske mreže za tarifni model TM3 u baznoj godini t-1 (t) |  |
| 1.15. | Stvarni gubici u parovodnoj distribucijskoj mreži (t) (1.13. – 1.14.) |  |
| 1.16. | Priznati gubici u parovodnoj distribucijskoj mreži (t) |  |
| 1.17. | Cijena energije za tarifni model TM3 pojedinog proizvođača toplinske energije (EUR/t) |  |
| 1.18. | UKUPNO (1.15. · 1.17.) |  |
| 1.19. | UKUPNO (1.6. + 1.12. + 1.18.) |  |

\* Tablica 1. popunjava se za svakog pojedinog proizvođača toplinske energije u centralnom toplinskom sustavu.

Tablica 2. Materijalni troškovi (bez troškova gubitaka)

|  |  |  |
| --- | --- | --- |
| R.br. | Stavke | Iznos  (EUR) |
| 1. | MATERIJALNI TROŠKOVI |  |
| 1.1. | Troškovi sirovina i materijala – za distribuciju toplinske energije (specificirati) |  |
| 1.2. | Materijalni troškovi administracije, uprave i prodaje (specificirati) |  |
| 1.3. | Troškovi istraživanja i razvoja |  |
| 1.4. | Trošak sitnog inventara, ambalaže i autoguma |  |
| 1.5. | Potrošeni rezervni dijelovi i materijal za održavanje (specificirati) |  |
| 1.6. | Potrošena energija za obavljanje djelatnosti (1.6.1. + 1.6.2. + 1.6.3.) |  |
| 1.6.1. | Električna energija |  |
| 1.6.2. | Trošak goriva voznog parka i sl. |  |
| 1.6.3. | Ostali troškovi energije (specificirati) |  |
| 1.7. | Ostali materijalni troškovi (specificirati) |  |
|  | UKUPNO |  |

Tablica 3. Ostali vanjski troškovi – troškovi usluga

|  |  |  |
| --- | --- | --- |
| R.br. | Stavke | Iznos  (EUR) |
| 1. | OSTALI VANJSKI TROŠKOVI – TROŠKOVI USLUGA |  |
| 1.1. | Troškovi telefona, prijevoza i sl. |  |
| 1.2. | Troškovi vanjskih usluga pri izradi dobara i obavljanju usluga |  |
| 1.3. | Usluge održavanja i zaštite – servisne usluge (1.3.1. + 1.3.2. + 1.3.3. + 1.3.4. + 1.3.5. + 1.3.6. + 1.3.7.) |  |
| 1.3.1. | Nabavljene usluge tekućeg održavanja (bez vlastitog materijala i dijelova) |  |
| 1.3.2. | Nabavljene usluge investicijskog održavanja (bez vlastitog materijala i dijelova) |  |
| 1.3.3. | Usluge čišćenja i pranja |  |
| 1.3.4. | Usluge održavanja softvera i web-stranica |  |
| 1.3.5. | Usluge zaštite na radu i održavanja okoliša |  |
| 1.3.6. | Usluge zaštitara na čuvanju imovine i osoba |  |
| 1.3.7. | Ostale servisne usluge i usluge osoba (specificirati) |  |
| 1.4. | Usluge registracije prijevoznih sredstava i troškovi dozvola |  |
| 1.5. | Usluge zakupa – lizinga (1.5.1. + 1.5.2. + 1.5.3. + 1.5.4.) |  |
| 1.5.1. | Zakupnine nekretnina – uključujući i zakupnine za korištenje distribucijske mreže koja nije u vlasništvu distributera toplinske energije (specificirati) |  |
| 1.5.2. | Zakupnine opreme |  |
| 1.5.3. | Usluge operativnog (poslovnog) lizinga opreme |  |
| 1.5.4. | Troškovi ostalih usluga najmova (specificirati) |  |
| 1.6. | Troškovi promidžbe, sponzorstva i troškovi sajmova (specificirati) |  |
| 1.7. | Intelektualne i osobne usluge (1.7.1. + 1.7.2. + 1.7.3. + 1.7.4. + 1.7.5. + 1.7.6. + 1.7.7.) |  |
| 1.7.1. | Troškovi drugih dohodaka (ugovora o djelu, akvizitera, konzultanata) |  |
| 1.7.2. | Usluge specijalističkog obrazovanja, znanstvenoistraživačke usluge, usluge informacija i sl. |  |
| 1.7.3. | Konzultantske i savjetničke usluge |  |
| 1.7.4. | Knjigovodstvene usluge |  |
| 1.7.5. | Usluge revizije i procjene vrijednosti poduzeća |  |
| 1.7.6. | Odvjetničke, bilježničke i usluge izrade pravnih akata |  |
| 1.7.7. | Ostale usluge (specificirati) |  |
| 1.8. | Troškovi komunalnih i sličnih usluga |  |
| 1.9. | Troškovi reprezentacije – ugošćivanja i posredovanja |  |
| 1.10. | Troškovi ostalih vanjskih usluga (specificirati) |  |
|  | UKUPNO |  |

Tablica 4. Troškovi osoblja

|  |  |  |
| --- | --- | --- |
| R.br. | Stavke | Iznos  (EUR) |
| 1. | TROŠKOVI OSOBLJA |  |
| 1.1. | Neto plaće i naknade |  |
| 1.2. | Troškovi poreza iz plaće |  |
| 1.3. | Troškovi doprinosa iz plaće |  |
| 1.4. | Doprinosi na plaće |  |
|  | UKUPNO |  |
|  | Broj radnika (stanje na dan 31. 12. bazne godine) |  |

Tablica 5. Ostali troškovi poslovanja

|  |  |  |
| --- | --- | --- |
| R.br. | Stavke | Iznos  (EUR) |
| 1. | OSTALI TROŠKOVI POSLOVANJA |  |
| 1.1. | Dnevnice za službena putovanja i putni troškovi |  |
| 1.2. | Nadoknade troškova, darovi i potpore (1.2.1. + 1.2.2. + 1.2.3. + 1.2.4. + 1.2.5. + 1.2.6. + 1.2.7. + 1.2.8.) |  |
| 1.2.1. | Troškovi prijevoza na posao i s posla |  |
| 1.2.2. | Trošak loko-vožnje (nadoknada za uporabu privatnog automobila u poslovne svrhe) |  |
| 1.2.3. | Stipendije, nagrade učenicima i studentima |  |
| 1.2.4. | Otpremnine |  |
| 1.2.5. | Darovi djeci i slične potpore (ako nisu dohodak) |  |
| 1.2.6. | Prigodne nagrade (božićnice, uskrsnice, dar u naravi, regres, jubilarne nagrade i sl.) |  |
| 1.2.7. | Potpora zbog bolesti, invalidnosti, smrti, elementarnih nepogoda i sl. |  |
| 1.2.8. | Ostali troškovi zaposlenika (specificirati) |  |
| 1.3. | Troškovi članova uprave (specificirati) |  |
| 1.4. | Premije osiguranja (1.4.1. + 1.4.2. + 1.4.3. + 1.4.4.) |  |
| 1.4.1. | Troškovi osiguranja dugotrajne materijalne i nematerijalne imovine |  |
| 1.4.2. | Premije osiguranja osoba (opasni poslovi, prenošenje novca, putnici i sl.) |  |
| 1.4.3. | Premije osiguranja prometnih sredstava (uključivo i kasko) |  |
| 1.4.4. | Premije za ostale oblike osiguranja (specificirati) |  |
| 1.5. | Bankovne usluge i troškovi platnog prometa |  |
| 1.6. | Članarine, nadoknade i slična davanja |  |
| 1.7. | Porezi koji ne ovise o dobitku i pristojbe (specificirati) |  |
| 1.8. | Troškovi prava korištenja (osim najmova) (1.8.1. + 1.8.2.) |  |
| 1.8.1. | Troškovi koncesije |  |
| 1.8.2. | Ostali troškovi prava korištenja (specificirati) |  |
| 1.9. | Ostali troškovi poslovanja – nematerijalni (specificirati) |  |
|  | UKUPNO |  |

Tablica 6. Troškovi vrijednosnog usklađivanja

|  |  |  |
| --- | --- | --- |
| R.br. | Stavke | Iznos  (EUR) |
| 1. | TROŠKOVI VRIJEDNOSNOG USKLAĐIVANJA |  |
| 1.1. | Vrijednosno usklađenje dugotrajne nematerijalne imovine |  |
| 1.2. | Vrijednosno usklađenje dugotrajne materijalne imovine (specificirati) |  |
| 1.3. | Vrijednosno usklađenje dugotrajnih potraživanja |  |
| 1.4. | Vrijednosno usklađenje depozita u bankama, mjenica, čekova i sl. |  |
| 1.5. | Vrijednosno usklađenje kratkotrajnih potraživanja (specificirati) |  |
| 1.6. | Vrijednosno usklađenje zaliha |  |
| 1.7. | Vrijednosno usklađenje danih predujmova |  |
|  | UKUPNO |  |

Tablica 7. Troškovi rezerviranja

|  |  |  |
| --- | --- | --- |
| R.br. | Stavke | Iznos  (EUR) |
| 1. | TROŠKOVI REZERVIRANJA |  |
| 1.1. | Troškovi dugoročnog rezerviranja za rizike u jamstvenom (garancijskom) roku |  |
| 1.2. | Troškovi dugoročnog rezerviranja za gubitke po započetim sudskim sporovima |  |
| 1.3. | Troškovi dugoročnog rezerviranja za otpremnine |  |
| 1.4. | Troškovi dugoročnog rezerviranja za restrukturiranje poduzeća |  |
| 1.5. | Troškovi dugoročnog rezerviranja za mirovine i slične troškove – obveze |  |
| 1.6. | Troškovi rezerviranja po štetnim ugovorima |  |
| 1.7. | Troškovi ostalih dugoročnih rezerviranja i troškovi rizika (specificirati) |  |
|  | UKUPNO |  |

Tablica 8. Ostali poslovni rashodi

|  |  |  |
| --- | --- | --- |
| R.br. | Stavke | Iznos  (EUR) |
| 1. | OSTALI POSLOVNI RASHODI |  |
| 1.1. | Trošak naknadnih popusta, sniženja, reklamacija i troškovi uzoraka |  |
| 1.2. | Otpisi vrijednosno neusklađenih potraživanja |  |
| 1.3. | Rashodi – otpisi nematerijalne i materijalne imovine |  |
| 1.4. | Kazne, penali, nadoknade šteta i troškovi iz ugovora |  |
| 1.5. | Ostali poslovni rashodi (specificirati) |  |
|  | UKUPNO |  |

Tablica 9. Amortizacija reguliranih sredstava u baznoj godini t-1

|  |  |  |  |  |  |
| --- | --- | --- | --- | --- | --- |
| Bazna godina \_\_\_\_\_\_\_\_\_\_ | | | | | |
| R.br. | Struktura reguliranih sredstava | Nabavna vrijednost  (EUR) | Godišnja stopa  amortizacije  (%) | Iznos godišnje  amortizacije  (EUR) | Sadašnja knjigovodstvena vrijednost na dan 31. 12. bazne godine  (EUR) |
| 1. | Materijalna imovina |  |  |  |  |
| 1.1. | Građevinski objekti |  |  |  |  |
| 1.2. | Postrojenja i oprema |  |  |  |  |
| 1.3. | Alati |  |  |  |  |
| 1.4. | Ostalo |  |  |  |  |
| 2. | Nematerijalna imovina |  |  |  |  |
|  | UKUPNO (1. + 2.) |  | - |  |  |

NAPOMENA: Ukoliko se u nekoj grupi reguliranih sredstava amortizacija obračunava po više stopa za različite osnovice, odnosno vrstu reguliranih sredstava, potrebno je navesti osnovice za svaku stopu zasebno.

Tablica 10. Amortizacija reguliranih sredstava u regulacijskoj godini t

|  |  |  |  |  |  |
| --- | --- | --- | --- | --- | --- |
| Regulacijska godina \_\_\_\_\_\_\_\_\_\_ | | | | | |
| R.br. | Struktura reguliranih sredstava | Nabavna vrijednost  (EUR) | Godišnja stopa  amortizacije  (%) | Iznos godišnje  amortizacije  (EUR) | Sadašnja knjigovodstvena vrijednost na dan 31. 12. regulacijske godine  (EUR) |
| 1. | Materijalna imovina |  |  |  |  |
| 1.1. | Građevinski objekti |  |  |  |  |
| 1.2. | Postrojenja i oprema |  |  |  |  |
| 1.3. | Alati |  |  |  |  |
| 1.4. | Ostalo |  |  |  |  |
| 2. | Nematerijalna imovina |  |  |  |  |
|  | UKUPNO (1. + 2.) |  | - |  |  |

NAPOMENA: Ukoliko se u nekoj grupi reguliranih sredstava amortizacija obračunava po više stopa za različite osnovice, odnosno vrstu reguliranih sredstava, potrebno je navesti osnovice za svaku stopu zasebno.

PRILOG 2.

IZRAČUN DOZVOLJENOG PRIHODA

|  |  |  |  |
| --- | --- | --- | --- |
| R. br. | Elementi za određivanje dozvoljenog prihoda | | |
| 1. | Materijalni troškovi (bez troškova gubitaka) (EUR) | Tab. 2. |  |
| 2. | Ostali vanjski troškovi – troškovi usluga (EUR) | Tab. 3. |  |
| 3. | Troškovi osoblja – plaće (EUR) | Tab. 4. |  |
| 4. | Ostali troškovi poslovanja (EUR) | Tab. 5. |  |
| 5. | Troškovi vrijednosnog usklađivanja (EUR) | Tab. 6. |  |
| 6. | Troškovi rezerviranja (EUR) | Tab. 7. |  |
| 7. | Ostali poslovni rashodi (EUR) | Tab. 8. |  |
| 8. | Iznos za pokrivanje operativnih troškova poslovanja u baznoj godini (EUR) (1. + 2. + 3. + 4. + 5. + 6. + 7.) | OPEXt-1 |  |
| 9. | Planirani indeks potrošačkih cijena | It |  |
| 10. | Koeficijent učinkovitosti | X |  |
| 11. | Iznos za pokrivanje operativnih troškova poslovanja u regulacijskoj godini (EUR) (8. · (1 + 9.) · (1-10.)) | OPEXt |  |
| 12. | Troškovi gubitaka u distribucijskoj mreži u regulacijskoj godini (EUR)\* | TGt |  |
| 13. | Amortizacija reguliranih sredstava u regulacijskoj godini At (EUR) | Tab.10. |  |
| 14. | Vrijednost reguliranih sredstava na početku regulacijske godine (EUR) | ROpoč |  |
| 15. | Vrijednost novih investicija u regulacijskoj godini (EUR) | NI |  |
| 16. | Vrijednost bespovratno dobivenih sredstava i sredstava primljenih bez naknade u regulacijskoj godini (EUR) | Sbesp |  |
| 17. | Amortizacija reguliranih sredstava u regulacijskoj godini At (EUR) | Tab. 10. |  |
| 18. | Otuđena i rashodovana sredstva u regulacijskoj godini (EUR) | OR |  |
| 19. | Vrijednost reguliranih sredstava na kraju regulacijske godine (EUR) (14. + 15. – 16. – 17. – 18.) | ROkraj |  |
| 20 | Prosječni iznos reguliranih sredstava (EUR) (14. + 19.)/2 | ROpros |  |
| 21. | Udio vlasničkog kapitala u ukupnom kapitalu (%) | E/(E + D) | 50 |
| 22. | Udio dužničkog kapitala u ukupnom kapitalu (%) | D/(E + D) | 50 |
| 23. | Stopa povrata na dužnički kapital (%) | rd |  |
| 24. | Stopa poreza na dobit (%) | P |  |
| 25. | Nerizična stopa povrata (%) | rf |  |
| 26. | Premija za tržišni rizik (%) | rm- rf |  |
| 27. | Koeficijent varijabilnosti prinosa dionica distributera toplinske energije u odnosu na prosječnu varijabilnost prinosa tržišnog portfelja | β |  |
| 28. | Stopa povrata na vlasnički kapital (%) (25. + 26. · 27.) | re |  |
| 29. | Ponderirani prosječni trošak kapitala (28. / (1-24.) · 21. + 23. · 22.) | WACC |  |
| 30. | Prinos od reguliranih sredstava u regulacijskoj godini (EUR) 20. · 29. | PROt |  |
| 31. | Prihodi od naknade za priključenje i/ili povećanje priključne snage na distribucijskoj mreži (EUR) | Pprikt |  |
| 32. | Dozvoljeni prihod regulacijske godine (EUR) (11 + 12. + 13. + 30. -31.) | DP(t) |  |

\* Ukupno za sve proizvođače toplinske energije u centralnom toplinskom sustavu.

PRILOG 3.

Tablica ekonomsko-tehničkih podataka za baznu godinu:

|  |  |  |  |  |  |
| --- | --- | --- | --- | --- | --- |
| R.br. | Potrebni podaci | | TM1 | TM2 | TM3 |
| 1. | Iznos tarifnih stavki za distribuciju toplinske energije | | | | |
| 1.1. | Ts1 – Energija | (EUR/kWh), (EUR/t) |  |  |  |
| 1.2. | Ts2 – Snaga | (EUR/kW/mj), (EUR/t/h/mj) |  |  |  |
| 2. | Ukupna isporučena količina toplinske energije na mjestu razgraničenja između distributera toplinske energije i opskrbljivača toplinskom energijom (kWh), (t) | | | | |
| 2.1. | Ukupna isporučena količina toplinske energije po mjesecima  (kWh), (t) | siječanj |  |  |  |
| 2.2. | veljača |  |  |  |
| 2.3. | ožujak |  |  |  |
| 2.4. | travanj |  |  |  |
| 2.5. | svibanj |  |  |  |
| 2.6. | lipanj |  |  |  |
| 2.7. | srpanj |  |  |  |
| 2.8. | kolovoz |  |  |  |
| 2.9. | rujan |  |  |  |
| 2.10. | listopad |  |  |  |
| 2.11. | studeni |  |  |  |
| 2.12. | prosinac |  |  |  |
| 2.13. | UKUPNO | |  |  |  |
| 3. | Ukupna zakupljena snaga na mjestu razgraničenja između distributera toplinske energije i opskrbljivača toplinskom energijom (kW), (t/h) | | | | |
| 3.1. | Ukupna zakupljena snaga po mjesecima  (kW), (t/h) | siječanj |  |  |  |
| 3.2. | veljača |  |  |  |
| 3.3. | ožujak |  |  |  |
| 3.4. | travanj |  |  |  |
| 3.5. | svibanj |  |  |  |
| 3.6. | lipanj |  |  |  |
| 3.7. | srpanj |  |  |  |
| 3.8. | kolovoz |  |  |  |
| 3.9. | rujan |  |  |  |
| 3.10. | listopad |  |  |  |
| 3.11. | studeni |  |  |  |
| 3.12. | prosinac |  |  |  |
| 3.13. | UKUPNO | |  |  |  |

PRILOG 4.

IZJAVA O ISTINITOSTI PODATAKA NAVEDENIH OD STRANE DISTRIBUTERA TOPLINSKE ENERGIJE PODNIJETIH UZ ZAHTJEV ZA ODREĐIVANJE, ODNOSNO PROMJENU IZNOSA TARIFNIH STAVKI

Puni naziv i adresa distributera toplinske energije – podnositelja Zahtjeva za određivanje, odnosno promjenu iznosa tarifnih stavki temeljem Metodologije utvrđivanja iznosa tarifnih stavki za distribuciju toplinske energije:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ime i prezime odgovorne osobe podnositelja Zahtjeva:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Dužnost odgovorne osobe u energetskom subjektu:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

IZJAVA

Potpisom ove izjave potvrđujem pod kaznenom, materijalnom i moralnom odgovornošću da su točni i vjerodostojni svi materijalni, financijski i ostali podaci navedeni u dokumentaciji koja je priložena uz Zahtjev za određivanje, odnosno promjenu iznosa tarifnih stavki temeljem Metodologije utvrđivanja iznosa tarifnih stavki za distribuciju toplinske energije, a koji je energetski subjekt \_\_\_\_\_\_\_\_\_\_\_\_\_ podnio dana \_\_\_\_\_\_\_\_\_\_\_\_\_\_\_ godine.

Potpis odgovorne osobe podnositelja Zahtjeva:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Mjesto i datum: \_\_\_\_\_\_\_\_\_\_\_\_\_\_\_\_\_\_

PRILOG 5.

ZAHTJEV ZA ODREĐIVANJE, ODNOSNO PROMJENU IZNOSA TARIFNIH STAVKI

Puni naziv i adresa distributera toplinske energije – podnositelja Zahtjeva za određivanje, odnosno promjenu iznosa tarifnih stavki.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Na temelju članka 29. stavka 7. Zakona o energiji (»Narodne novine«, broj 120/12, 14/14, 102/15 i 68/18) i članka 13. Metodologije utvrđivanja iznosa tarifnih stavki za distribuciju toplinske energije, Hrvatskoj energetskoj regulatornoj agenciji podnosim sljedeći

ZAHTJEV
 ZA ODREĐIVANJE, ODNOSNO PROMJENU IZNOSA TARIFNIH STAVKI

Podnosim Zahtjev za određivanje, odnosno promjenu iznosa tarifnih stavki kao što je prikazano u Tablici tarifnih stavki u prilogu ovoga Zahtjeva.

Uz ovaj Zahtjev, dostavlja se i dokumentacija iz članka 13. stavka 2. i članka 14. Metodologije utvrđivanja iznosa tarifnih stavki za distribuciju toplinske energije.

Potpis odgovorne osobe podnositelja Zahtjeva:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Mjesto i datum: \_\_\_\_\_\_\_\_\_\_\_\_\_\_\_\_\_\_

PRILOG 6.\*

PODACI O PREUZETOJ TOPLINSKOJ ENERGIJI I ZAKUPLJENOJ SNAZI PO PROIZVOĐAČIMA TOPLINSKE ENERGIJE, ZA SVE MJESECE BAZNE GODINE

|  |  |  |  |  |
| --- | --- | --- | --- | --- |
| ENERGIJA | TM1 | TM2 | TM3 | Pretežito za poslovnu upotrebu |
| Mjesec | (kWh) | (kWh) | (t) | (JM) |
| siječanj |  |  |  |  |
| veljača |  |  |  |  |
| ožujak |  |  |  |  |
| travanj |  |  |  |  |
| svibanj |  |  |  |  |
| lipanj |  |  |  |  |
| srpanj |  |  |  |  |
| kolovoz |  |  |  |  |
| rujan |  |  |  |  |
| listopad |  |  |  |  |
| studeni |  |  |  |  |
| prosinac |  |  |  |  |
| UKUPNO  (kWh), (t) |  |  |  |  |

|  |  |  |  |  |
| --- | --- | --- | --- | --- |
| SNAGA | TM1 | TM2 | TM3 | Pretežito za poslovnu upotrebu |
| Mjesec | (kW) | (kW) | (t/h) | (JM) |
| siječanj |  |  |  |  |
| veljača |  |  |  |  |
| ožujak |  |  |  |  |
| travanj |  |  |  |  |
| svibanj |  |  |  |  |
| lipanj |  |  |  |  |
| srpanj |  |  |  |  |
| kolovoz |  |  |  |  |
| rujan |  |  |  |  |
| listopad |  |  |  |  |
| studeni |  |  |  |  |
| prosinac |  |  |  |  |
| UKUPNO  (kW), (t/h) |  |  |  |  |

\* Popunjava se za svakog pojedinog proizvođača toplinske energije. Zakup­ljena snaga je zakupljena snaga na mjestu razgraničenja između distributera toplinske energije i opskrbljivača toplinskom energijom.

PRILOG 7.\*

PODACI O ISPORUČENOJ TOPLINSKOJ ENERGIJI I ZAKUPLJENOJ SNAZI PO OPSKRBLJIVAČIMA TOPLINSKOM ENERGIJOM, ZA SVE MJESECE BAZNE GODINE

|  |  |  |  |  |
| --- | --- | --- | --- | --- |
| ENERGIJA | TM1 | TM2 | TM3 | Pretežito za poslovnu upotrebu |
| Mjesec | (kWh) | (kWh) | (t) | (JM) |
| siječanj |  |  |  |  |
| veljača |  |  |  |  |
| ožujak |  |  |  |  |
| travanj |  |  |  |  |
| svibanj |  |  |  |  |
| lipanj |  |  |  |  |
| srpanj |  |  |  |  |
| kolovoz |  |  |  |  |
| rujan |  |  |  |  |
| listopad |  |  |  |  |
| studeni |  |  |  |  |
| prosinac |  |  |  |  |
| UKUPNO  (kWh), (t) |  |  |  |  |

|  |  |  |  |  |
| --- | --- | --- | --- | --- |
| SNAGA | TM1 | TM2 | TM3 | Pretežito za poslovnu upotrebu |
| Mjesec | (kW) | (kW) | (t/h) | (JM) |
| siječanj |  |  |  |  |
| veljača |  |  |  |  |
| ožujak |  |  |  |  |
| travanj |  |  |  |  |
| svibanj |  |  |  |  |
| lipanj |  |  |  |  |
| srpanj |  |  |  |  |
| kolovoz |  |  |  |  |
| rujan |  |  |  |  |
| listopad |  |  |  |  |
| studeni |  |  |  |  |
| prosinac |  |  |  |  |
| UKUPNO  (kW), (t/h) |  |  |  |  |

\* Popunjava se za svakog pojedinog opskrbljivača toplinskom energijom.